Waardevolle tiara uit museum gesteel | Maroela Media
Die tiara wat gesteel is.(Foto: Badisches Landesmuseum Karlsruhe/AP)
Die tiara is in 'n geslote vertoonkas in die Badisches Landesmuseum in Karlsruhe se troonsaal uitgestal. Museumpersoneel het op 29 April ontdek dat die tiara nie meer in die kas is nie en die plaaslike polisie is sedertdien na die waardevolle stuk op soek.
Dié tiara is met 367 diamante versier en is ongeveer €1.2 miljoen, of sowat R17,9 miljoen, werd. Dit het aan die hertogin Hilda van Baden (1864-1952) behoort. Die tiara is klaarblyklik aan die begin van die 20ste eeu gemaak.
In 'n soortgelyke voorval in Maart vanjaar is 'n waardevolle munt van 100 kg uit die Bode-museum in Berlyn, ongeveer 600 km van Karlsruhe, gesteel.